Document ID: 32007D0016

KOMISSION PÄÄTÖS,
tehty 22 päivänä joulukuuta 2006,
siirtymäajan toimenpiteistä Bulgariasta ja Romaniasta peräisin olevien naudoista, sioista, lampaista, vuohista ja hevoseläimistä saatujen siemennesteen, munasolujen ja alkioiden yhteisön sisäistä kauppaa varten
(tiedoksiannettu numerolla K(2006) 6823)
(ETA:n kannalta merkityksellinen teksti)
(2007/16/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
ottaa huomioon Bulgarian ja Romanian liittymisasiakirjan ja erityisesti sen 42 artiklan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
sekä katsoo seuraavaa:
(1)
Bulgariasta ja Romaniasta peräisin olevien ja yhteisön sisäiseen kauppaan tarkoitettujen naudoista, sioista, lampaista, vuohista ja hevoseläimistä saatujen siemennesteen, munasolujen ja alkioiden on 1 päivästä tammikuuta 2007 oltava yhteisön lainsäädännön mukaisia.
(2)
Kyseisiin tuotteisiin sovelletaan erityisesti eläinten terveyttä koskevia vaatimuksia, jotka on vahvistettu eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetussa neuvoston direktiivissä 88/407/ETY (2), eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetussa neuvoston direktiivissä 89/556/ETY (3), eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetussa neuvoston direktiivissä 90/429/ETY (4) ja eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetussa neuvoston direktiivissä 92/65/ETY (5).
(3)
Joitakin näistä tuotteista, jotka on saatu Bulgariassa ja Romaniassa ennen niiden liittymispäivää, voi vielä olla varastoissa kyseisen päivän jälkeen. Kyseiset tuotteet eivät kuitenkaan välttämättä täytä kaikkia yhteisön lainsäädännössä yhteisön sisäiseen kauppaan sovellettavia eläinten terveyttä koskevia vaatimuksia.
(4)
Jotta edistetään siirtymistä Bulgariasta ja Romaniasta peräisin oleviin tuotteisiin nykyisin sovellettavasta järjestelmästä yhteisön lainsäädännön mukaiseen järjestelmään, on aiheellista säätää kyseisten tuotteiden yhteisön sisäiseen kauppaan sovellettavista siirtymäajan toimenpiteistä. Sen vuoksi olisi sallittava nautojen, sikojen, lampaiden, vuohien ja hevoseläinten siemennesteen, munasolujen ja alkioiden, jotka on saatu ennen kyseisten maiden liittymistä ja jotka täyttävät eläinten terveyteen liittyvässä yhteisön lainsäädännössä vahvistetut, vientiä alkuperämaasta yhteisöön koskevat vaatimukset, jotka olivat voimassa ennen 1 päivää tammikuuta 2007, tuonti yhteisön sisäiseen kauppaan.
(5)
Samalla olisi sallittava kahdeksan kuukauden pituisen siirtymäajan niiden tuotteiden kauppa Bulgarian ja Romanian välillä, jotka on saatu ennen kyseisten maiden liittymistä ja jotka eivät ole yhteisön lainsäädännön mukaisia.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Asia ja soveltamisala
Tätä päätöstä sovelletaan nautojen, sikojen, lampaiden, vuohien ja hevoseläinten siemennesteeseen, munasoluihin ja alkioihin, jäljempänä ’tuotteet’, joihin sovelletaan direktiiveissä 88/407/ETY, 89/556/ETY, 90/429/ETY ja 92/65/ETY vahvistettuja eläinten terveyttä koskevia vaatimuksia ja jotka on saatu ennen 1 päivää tammikuuta 2007 Bulgariassa ja Romaniassa.
2 artikla
Bulgariasta ja Romaniasta peräisin olevien tuotteiden lähettämistä muihin jäsenvaltioihin koskevat vaatimukset
1. Tuotteita saa lähettää Bulgariasta ja Romaniasta toisiin jäsenvaltioihin vain, jos ne täyttävät edellä 1 artiklassa mainittujen direktiivien mukaiset seuraavat vaatimukset:
a)
ne on saatu laitoksista tai ryhmiltä, jotka on hyväksytty yhteisöön vientiä varten,
b)
niihin on merkitty kyseiselle laitokselle tai ryhmälle annettu viennin sallimista yhteisöön koskeva hyväksyntänumero, ja
c)
ne täyttävät eläinten terveyteen liittyvät, ennen 1 päivää tammikuuta 2007 voimassa olleet yhteisön vaatimukset, jotka koskevat vientiä alkuperämaasta yhteisöön.
2. Tuotelähetyksessä mukana olevassa eläinten terveystodistuksessa on oltava seuraava, virkaeläinlääkärin allekirjoittama lisävakuutus:
”Nautojen (6), sikojen (6), lampaiden (6), vuohien (6) tai hevoseläinten (6) siemennestettä (6), munasoluja (6) tai alkioita (6), joka on / jotka ovat komission päätöksen 2007/16/EY 2 artiklassa vahvistettujen vaatimusten mukaista / mukaisia ja saatu ennen 1 päivää tammikuuta 2007.
3 artikla
Tuotteiden lähettämistä Bulgarian ja Romanian välillä koskevat vaatimukset
1. Tuotteita saa lähettää Bulgarian ja Romanian välillä vain, jos
a)
määräjäsenvaltio sallii lähetyksen,
b)
tuotteet täyttävät eläinten terveyteen liittyvät, määräjäsenvaltiossa ennen 1 päivää tammikuuta 2007 voimassa olleet kansalliset vaatimukset.
2. Tuotelähetyksessä mukana olevassa eläinten terveystodistuksessa on oltava seuraava, virkaeläinlääkärin allekirjoittama lisävakuutus:
”Nautojen (7), sikojen (7), lampaiden (7), vuohien (7) tai hevoseläinten (7) siemennestettä (7), munasoluja (7) tai alkioita (7), joka on / jotka ovat komission päätöksen 2007/16/EY 3 artiklassa vahvistettujen vaatimusten mukaista / mukaisia ja saatu ennen 1 päivää tammikuuta 2007.
4 artikla
Noudattaminen
Jäsenvaltioiden on toteutettava tämän päätöksen noudattamisen edellyttämät toimenpiteet ja julkaistava kyseiset toimenpiteet. Niiden on ilmoitettava niistä komissiolle viipymättä.
5 artikla
Soveltaminen
Tätä päätöstä sovelletaan edellyttäen, että Bulgarian ja Romanian liittymissopimus tulee voimaan, ja tällöin sitä sovelletaan liittymissopimuksen voimaantulopäivästä.
Sitä sovelletaan 1 päivästä tammikuuta 200731 päivään elokuuta 2007.
6 artikla
Osoittaminen
Tämä päätös on osoitettu kaikille jäsenvaltioille.
Tehty Brysselissä 22 päivänä joulukuuta 2006.

Labels: 3
0
18
6